ᐆᒪᔪᓕᕆᓂᕐᒧᑦ ᐱᖁᔭᖅ

ᑲᒥᓯᓇ ᐊᐅᓚᑦᑎᔨᒃᑯᑦ ᑲᑎᒪᔨᖏᓐᓃᑦᑐᓂ ᒪᓕᓪᓗᒍ ᑎᑎᕋᖅᓯᒪᔪᑦ ᐃᓚᒋᑦ 80, 81, 195, 197 ᐊᒻᒪ 201 ᐆᒪᔪᓕᕆᓂᕐᒧᑦ ᐱᖁᔭᖅ ᐊᒻᒪᓗ ᐱᔪᓐᓇᐅᑎᖃᖅᑎᑦᑎᔪᓕᒫᑦ, ᐊᒻᒪ ᒪᓕᓪᓗᒍ ᐊᖏᖅᑕᐅᓯᒪᔪᒧᑦ ᐃᓱᒪᓕᐅᕈᑕᐅᔪᑦ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ ᐊᒻᒪ ᐅᖃᐅᔾᔭᐅᒋᐊᖃᑦᑕᖅᓯᒪᓪᓗᑎᒃ ᐃᓐᓇᒻᒪᕆᐅᔪᑦ ᑲᑎᒪᔨᖏᓐᓄᑦ ᓴᖅᑭᑕᐅᓯᒪᔪᓄᑦ ᐃᓚᕈᓯᖓᓂ ᒪᓕᒐᕐᒥ 160(1), ᐆᒪᔪᓕᕆᓂᕐᒧᑦ ᐱᖁᔭᕐᒥ, ᓴᖅᑮᔪᓐᓇᖅᐳᑦ ᐋᖅᑭᒃᓱᖅᓯᒪᔪᓂ ᐊᖑᓇᓱᓐᓂᕐᒧᑦ ᒪᓕᒃᑕᐅᔭᕆᐊᖃᖅᑐᓂᒃ. 

	[ᐃᓕᓗᒍ ᐅᐃᕖᑎᑑᖓᔪᖅ].

ᐅᓪᓗᖓ,
Fait le ………………………….…… 2006.

...................................................
ᐋᓐ ᒥᑭᔾᔪᒃ ᕼᐊᓐᓴᓐ
ᑲᒥᓯᓇ ᓄᓇᕗᒻᒥ

ᐆᒪᔪᓕᕆᓂᕐᒧᑦ ᐱᖁᔭᖅ

ᐊᖑᓇᓱᓐᓂᕐᒧᑦ ᒪᓕᒐᒃᓴᐃᑦ

ᑐᑭᖏᑦ

1.	ᐅᑯᐊ ᒪᓕᒐᒃᓴᐃᑦ ᐱᔾᔪᑎᒋᓪᓗᒋᑦ,

 “ᑐᐊᕕᕐᓇᖅᑐᒥ ᑐᖁᑦᑎᓂᖅ” ᑐᑭᖃᖅᑐᖅ ᓂᕐᔪᑎᐅᔪᖅ ᑐᖁᑕᐅᔪᖅ, ᒪᓕᓪᓗᒍ ᑎᑎᕋᖅᓯᒪᔪᖅ 97 ᐱᖁᔭᕐᒥ ᐅᖃᖅᓯᒪᔪᖅ, ᑕᐃᒪᐃᑦᑕᕆᐊᖃᓚᐅᖅᐸᑦ ᐃᓄᒻᒥᒃ ᐱᐅᓕᒃᓯᓇᓱᐊᕐᓗᓂ, ᓴᐳᔾᔨᓯᒪᓇᓱᐊᕐᓂᕐᒧᑦ ᐃᓅᑉ ᐱᖁᑎᖏᓐᓂᒃ ᓱᓇᒃᑯᑖᖏᓐᓂᒃ ᐅᕝᕙᓗ ᐃᓄᒃ ᐱᕐᓕᕐᔭᐃᕐᓯᒪᑎᓐᓇᓱᐊᖅᑐᒍ;

“ᐃᓪᓗᐃᓇᖅᑑᑦ” ᑐᑭᖃᖅᑐᖅ ᖁᑭᐅᑎᐅᔪᖅ ᐋᖅᑭᒃᓯᒪᔪᖅ ᐅᕝᕙᓗ ᐋᖅᑭᒋᐊᖅᑕᐅᓯᒪᔪᖅ ᑐᕌᖅᑎᑕᐅᔪᓐᓇᕐᓗᓂ ᐊᒻᒪ ᖁᑭᕆᐅᔾᔭᐅᔪᓐᓇᕐᓗᓂ ᐃᓪᓗᐃᓐᓇᕐᒧᑦ ᐅᕝᕙᓗ ᖁᑭᐅᑎᐅᔪᖅ ᖁᑭᐅᑎᑕᖓ ᓇᐃᓐᓂᖅᓴᐅᑉᐸᑦ 305 mm ᑕᑭᓂᖓ; 

“ᓇᓪᓕᓵᖅᑎᑦᑎᓇᓂ ᑐᖁᑦᑎᓂᖅ” ᑐᑭᖃᖅᑐᖅ ᐆᒪᔪᑦ ᑐᖁᑕᐅᔪᑦ ᓇᓪᓕᓵᖅᑎᑕᐅᓇᑎᒃ ᒪᓕᓪᓗᒍ ᑎᑎᕋᖅᓯᒪᔪᖅ ᐃᓚᖓ 16. 

“ᒪᓕᒐᕐᒥᒃ ᓯᖁᒥᑦᑎᓪᓗᓂ ᐱᓇᓱᓐᖏᑕᕋᓗᐊᒥᓂ ᐆᒪᔪᖅᑐᖅ” ᑐᑭᖃᖅᑐᖅ ᐆᒪᔪᖅ ᒥᑭᒋᐊᖅᑎᑕᐅᔪᖅ, ᐆᒪᔪᖅ ᐱᔭᐅᑉᐸᑦ, ᐱᔮᖅᑯᑕᐅᓐᖏᑦᑐᒥᒃ ᐅᕝᕙᓗ, ᒪᓕᓪᓗᒍ ᐃᓚᖓ 18, 29, 59, 62, 68, 69, 70 ᐅᕝᕙᓗ 99 ᐅᕙᓂ ᐱᖁᔭᕐᒥ;

2.	ᑕᒪᒃᑯᐊ ᐱᔭᐅᔭᕆᐊᖃᓐᖏᑦᑐᑦ ᑕᕝᕙᓂ ᒪᓕᒐᒃᓴᐅᔪᓂ ᑕᐃᒪᐃᑦᑐᑦ ᒪᓕᑦᑐᒋᑦ ᐅᑯᓂᖓ
			(ᐃ)	ᑲᓇᑕᒥ ᐅᖃᖅᓯᒪᔪᖅ ᓴᓇᔭᐅᓯᒪᔪᖅ ᐊᑖᓂ ᐊᖏᖃᑎᒌᒍᑕᐅᔫᑉ ᓯᓚᕐᔪᐊᒥ ᓇᓪᓕᓵᖅᑎᑦᑎᓐᖏᓪᓗᑎᒃ ᒥᑭᒋᐊᕐᓂᐊᓂᕐᒧᑦ ᒪᓕᒃᑕᐅᔭᕆᐊᖃᖅᑐ;
			(ᐅ)	ᓯᓚᕐᔪᐊᒥ ᐊᖏᖃᑎᒌᒍᑕᐅᔪᖅ ᓄᖑᑕᐅᑦᑕᐃᓕᒪᓂᖏᓐᓄᑦ ᓇᓄᐃᑦ ᐊᒻᒪ ᓇᔪᖅᐸᑦᑕᖏᑦ; 
			(ᐊ)	ᐱᔭᐅᓗᐊᖅᑕᐃᓕᒪᓂᖏᓐᓄᑦ ᒪᓕᒃᑕᐅᓪᓗᐊᑕᖅᑐᑦ ᐋᖅᑭᒃᑕᐅᓯᒪᔪᑦ ᑎᑎᕋᖅᓯᒪᔪᑦ ᐃᓚᕈᓯᖓᓂᒃ 1(3) ᐱᖁᔭᕐᒥ; 
			(ᐱ)	ᐃᓱᒪᒋᔭᐅᓂᖏᑦ ᐃᓄᐃᑦ ᖃᐅᔨᒪᔭᖏᑦ ᓴᖅᑭᑕᐅᓯᒪᔪᑦ ᒪᓕᓪᓗᒍ ᐱᖁᔭᖅ.

3.	ᓇᓗᓇᐃᕆᐊᑦᑎᐊᑲᓐᓂᕐᓗᒍ
			(ᐃ)	ᑭᓇᑐᐃᓐᓇᖅ ᐊᖑᓇᓱᒍᓐᓇᖅᑐᖅ ᐆᒪᔪᓂ ᓄᓇᓯᐅᒻᒦᓪᓗᓂ ᐅᕝᕙᓗ ᐊᓯᐊᓂ ᐃᖏᕐᕋᔪᓐᓇᖅᑐᓂ ᒪᓕᓪᓗᒋᑦ ᑎᑎᕋᖅᓯᒪᔪᑦ ᐃᓚᖏᓐᓂᒃ 87(2) ᑕᕝᕙᓂ ᐱᖁᔭᕐᒥ; ᐊᒻᒪ 
			(ᐅ)	ᐱᔭᕆᐊᖃᖅᑎᑕᐅᓐᖏᑦᑐᑦ ᑎᑎᕋᖅᓯᒪᔪᓂ ᐃᓚᖓᓂ 75, 80 ᐊᒻᒪ 82 ᑕᕝᕙᓂ ᐱᖁᔭᕐᒥ ᑐᕌᖓᔪᑦ ᐃᓚᓕᐅᑎᓯᒪᓪᓗᑎᒃ ᐱᕕᖃᖅᑎᑕᐅᔪᓄᑦ ᑕᕝᕙᓂ ᒪᓕᒐᒃᓴᓂ. 

ᓱᓕᔪᕆᔭᐅᔪᓐᓇᖅᑐᑦ ᓇᓗᓇᓐᖏᓐᓂᖏᓐᓄᑦ ᐊᖑᑕᐅᑉᐸᑦ ᐊᕐᓇᐅᑉᐸᑦ ᐊᒻᒪ ᐅᑭᐅᖏᓐᓄᑦ

4.	ᓱᓕᔪᕆᔭᐅᔪᓐᓇᖅᑐᑦ ᑎᒥᖏᓐᓄᑦ ᓇᓗᓇᐃᖅᓯᒪᔪᑦ ᐊᖑᑕᐅᓂᖏᓐᓄᑦ ᐊᕐᓇᐅᓂᖏᓐᓄᑦ ᐅᕝᕙᓗ ᐅᑭᐅᖏᓐᓄᑦ ᐆᒪᔪᐃᑦ ᖃᐅᔨᔭᐅᔪᓐᓇᖅᑐᑦ ᒪᓕᓪᓗᒋᑦ ᑎᑎᕋᖅᓯᒪᔪᑦ ᐃᓚᖏᑦ 4, 5 ᐊᒻᒪ 6 ᐅᖃᖃᑦᑕᕆᐊᖃᕐᓂᕐᒧᑦ ᒪᓕᒃᑕᐅᔭᕆᐊᖃᖅᑐᓂ. 

ᖃᓄᐃᑦᑑᓂᖏᑦ, ᐊᑐᖅᑕᐅᕙᑦᑐᑦ ᐊᒻᒪ ᐱᓇᓱᐊᕈᑕᐅᔪᑦ ᐊᖑᓇᓱᓐᓂᕐᒧᑦ

5.	(1) ᑭᓇᑐᐃᓐᓇᖅ ᐊᑐᕆᐊᖃᓐᖏᑦᑐᖅ ᒥᑭᒋᐊᓂᒃ ᐊᖑᓇᓱᓐᓂᐊᕐᓗᓂ ᐊᖏᔪᓂ ᓂᕐᔪᑎᓂᒃ:
			(ᐃ)	Ovibos –ᐅᒥᒻᒪ;
			(ᐅ)	Ursus –ᓇᓄᐃᑦ;
			(ᐊ)	Cervidae - ᑐᒃᑐ, ᑐᒃᑐᕙᒃ, ᑐᒃᑐᒥ ᒥᑭᓂᖅᓴᐃᑦ ᐊᒻᒪ ᓇᐹᖅᑐᒥᐅᑕᑦ ᑐᒃᑐ

	(2) ᑎᑎᕋᖅᓯᒪᔪᖅ ᐃᓚᖓ (1) ᑐᕌᖓᓐᖏᑦᑐᖅ ᐃᒪᐃᒃᐸᑦ 
			(ᐃ)	ᑭᓇᑐᐃᓐᓇᖅ ᐃᓄᓪᓚᒃᑖᖑᒍᓂ;
			(ᐅ)	ᑭᓇᑐᐃᓐᓇᖅ ᐊᑐᖅᐸᑦ ᐱᔪᓐᓇᓂᕐᒥᓂᒃ ᐊᖑᓇᓱᓐᓂᕐᒧᑦ ᓂᕐᔪᑎᒥᒃ ᐊᑖᓂ ᑎᑎᕋᖅᓯᒪᔪᑦ ᐃᓚᖓᓂ 12, 13 ᐅᕝᕙᓗ 14 ᐱᖁᔭᕐᒥ;
			(ᐊ)	ᑭᓇᑐᐃᓐᓇᖅ ᑐᓂᔭᐅᓯᒪᒍᓂ ᐱᔪᓐᓇᐅᑎᓂᒃ ᐊᖑᓇᓱᒍᓐᓇᕐᓂᕐᒧᑦ ᐊᒥᓲᓂᓕᓐᓂᒃ ᐆᒪᔪᓂᒃ ᒪᓕᓪᓗᒍ ᑎᑎᕋᖅᓯᒪᔪᖅ ᐃᓚᖓ 16 ᐅᕙᓂ ᐱᖁᔭᕐᒥ; ᐅᕝᕙᓗ
			(ᐱ)	ᑭᓇᑐᐃᓐᓇᖅ ᐊᑐᖅᐸᑦ ᓄᓇᖃᖅᑳᖅᓯᒪᔪᑦ ᐅᕝᕙᓗ ᐱᔪᓐᓇᐅᑎᖏᓐᓂᒃ ᐊᖑᓇᓱᒍᓐᓇᕐᓂᕐᒧᑦ ᑕᒪᒃᑯᓂᖓ ᐆᒪᔪᓂᒃ ᒥᑭᒋᐊᖅᑎᑕᐅᔪᓐᓇᖅᑐᓂᒃ, ᓯᓚᑖᓂ ᓄᓇᕗᑦ ᓄᓇᑖᓂᕐᒧᑦ ᐊᖏᖃᑎᒌᒍᑕᐅᓯᒪᔪᑉ.

6.	(1) ᑭᓇᑐᐃᓐᓇᖅ ᐊᑐᕆᐊᖃᓐᖏᑦᑐᖅ ᐊᓪᓕᕈᔭᐅᔮᖅᑐᓂᒃ ᒥᑭᒋᐊᖑᔪᓂᒃ ᓄᓇᒥ ᐊᖑᓇᓱᓐᓂᐊᕐᓗᓂ ᐃᒪᐃᑦᑐᓂᒃ ᐆᒪᔪᓂᒃ:
			(ᐃ)	Castor canadensis –ᑭᒋᐊᖅ;
			(ᐅ)	Lutra  canadensis –ᓈᑉᐱᐊᖅ;
			(ᐊ)	Martes americana - ᑎᕆᐊᕐᔪᐊᖅ;
			(ᐱ)	Martes pennanti –ᒥᖅᑯᓕᒃ ᕕᓱ;
			(ᐳ)	Ondatra zibethicus –ᐊᕕᓐᖓᕐᔪᐊᖅ;
			(ᐸ)	Taxidea taxus –ᒥᖅᑯᓕᒃ ᐹᔾᔪ.

	(2) ᑭᓇᑐᐃᓐᓇᖅ ᐊᑐᕆᐊᖃᓐᖏᑦᑐᖅ ᐊᑐᖅᑕᐅᓲᓂᒃ ᓴᕕᕋᔭᐅᔪᓂᒃ ᓂᐅᒥᒃ ᒥᑭᒋᐊᖅᑎᑦᑎᓲᓂᒃ ᓄᓇᒥ ᐃᒪᐃᑦᑐᓂ ᐆᒪᔪᕋᓱᐊᕐᓂᐊᕐᓗᓂ:
			(ᐃ)	Canis latrans –ᓇᐹᖅᑐᓕᐅᑉ ᐊᒪᕈᖓ;
			(ᐅ)	Canis lupus –ᐊᒪᕈᖅ;
			(ᐊ)	Felis rufus –ᐱᖅᑐᖅᓯᕋᖅ;
			(ᐱ)	Lynx canadensis - ᐱᖅᑐᖅᓯᕋᖅ;
			(ᐳ)	Procyon lotor - ᒥᖅᑯᓕᒃ ᕋᑰᓐ

	(3) ᑭᓇᑐᐃᓐᓇᖅ ᐊᑐᖅᑐᖅ ᐆᒪᔪᕋᓱᐊᕈᑕᐅᔪᒥᒃ ᒥᑭᒋᐊᕐᒥᒃ ᒥᑭᒋᐊᕋᓱᐊᕐᓗᓂ ᒥᖅᑯᓕᐅᔪᓂᒃ ᑕᑯᓴᐃᖃᑦᑕᕆᐊᖃᖅᐳᖅ ᒥᑭᒋᐊᒥᓂᒃ ᐃᑲᕐᕋᑦ 72 ᐊᓂᒍᕋᐃᑉᐸᑕ ᐊᒻᒪ, ᒪᓕᓪᓗᒍ ᑎᑎᖃᖅᓯᒪᔪᖅ ᐃᓚᖓ 17, ᐲᖅᓯᖃᑦᑕᕆᐊᓕᒃ ᐆᒪᔪᖅᓯᒪᔭᒥᓂᒃ. 

7.	(1) ᒪᓕᓪᓗᒍ ᑎᑎᕋᖅᓯᒪᔪᖅ ᐃᓚᖓ (2), ᑭᓇᑐᐃᓐᓇᖅ ᐊᑐᕆᐊᖃᓐᖏᑦᑐᖅ ᕿᒻᒥᒥᒃ ᑐᖁᑦᑎᑎᓪᓗᒍ ᐅᕝᕙᓗ ᐆᒪᔪᕋᓱᒍᑎᒋᓗᒍ, ᑭᓯᐊᓂ ᒥᑭᔪᓄᑦ ᐆᒪᔪᓄᑦ, ᓇᓄᕐᒧᑦ, [ᐅᒥᒻᒪᒻᒧᑦ?] ᐅᕝᕙᓗ ᖃᕝᕕᒃ.

	(2) ᓇᓗᓇᐃᑦᑎᐊᕐᓗᒍ, ᑭᓇᑐᐃᓐᓇᖅ ᐃᒪᐃᒍᓐᓇᖅᑐᖅ

		(ᐃ)	ᐊᑐᕈᓐᓇᖅᑐᖅ ᕿᒻᒥᒥᒃ ᐊᖑᔮᖃᕐᓗᓂ, ᒪᓕᒃᑎᑦᑎᓗᓂ, ᒪᓕᒃᑎᑦᑎᓗᓂ, ᐊᖑᓯᓇᓱᓪᓗᓂ, ᐃᓱᒫᓗᓪᓗᓂ, ᒪᓕᓪᓗᓂ, ᕿᒥᕐᓗᓂ ᐅᕝᕙᓗ ᐱᓇᓱᓪᓗᓂ ᒥᑭᔪᒥᒃ ᐆᒪᔪᒥᒃ, ᓇᓄᕐᒥᒃ [ᐅᒥᒻᒪᒻᒥᒃ?] ᐅᕝᕙᓗ ᖃᕝᕕᒻᒥᒃ; ᐊᒻᒪ
		(ᐅ)	ᐊᑐᕐᓗᑎᒃ ᕿᒻᒥᓂᒃ ᐅᓯᔾᔪᑕᐅᓂᐊᕐᓗᑎᒃ ᑕᒪᒃᑯᓂᖓ ᐆᒻᒪᔪᖅᑕᒥᓂᐅᔪᓂᒃ. 

8.	(1) ᑭᓇᑐᐃᓐᓇᖅ ᐊᖑᓇᓱᐊᕈᓐᓇᖏᑦᑐᖅ ᐆᒪᔪᓂ ᐃᒪᐃᑦᑐᓄᑦ
			(ᐃ)	ᐃᓪᓗᐃᓇᖅᑑᒻᒧᑦ ᓴᓐᖏᓂᖃᖅᑐᒧᑦ 8 ᐅᕝᕙᓄ ᑐᒑᓂ;
			(ᐅ)	ᒥᑭᒋᐊᓐᓂᒃ ᓴᕕᕋᔭᐅᔪᓂᒃ ᐅᕝᕙᓗ ᐃᖅᐸᑦᑎᒐᐅᔪᓂᒃ ᒥᑭᒋᐊᓂᒃ;
			(ᐊ)	ᒥᑭᒋᐊᓂᒃ ᐱᓪᓕᓲᓂᒃ;
			(ᐱ)	ᒥᑭᒋᐊᑦ ᓴᓇᓯᒪᑦᑎᐊᖏᑦᑐᑦ ᑐᕋᒃᓯᒪᕈᔪᑦᑐᑦ;
			(ᐳ)	ᒥᑭᒋᐊᑦ ᐊᑦᑐᖏᖅᓯᒪᑦᑎᐊᖏᑦᑐᑦ ᑐᓐᖓᕕᖓᓄᑦ ᐃᓂᖓᓄᓪᓘᓐᓃᑦ;
			(ᐸ)	ᐃᓪᓗᐃᓇᖅᑑᒻᒧᑦ;
			(ᑎ)	ᑭᓱᑐᐃᓐᓇᐃᑦ ᓇᓗᓇᐃᖅᑕᐅᓯᒪᔪᑦ, ᑎᑎᕋᖅᓯᒪᔪᒥ ᐃᓚᖓᓂ 84 ᐱᔭᕋᔭᓐᓂᕐᒧᑦ ᒪᓕᒐᐅᔪᒥᒃ ᓇᓗᓇᐃᖅᑕᐅᓯᒪᔪᓂᒃ “ᐊᑐᖅᑕᐅᔭᕆᐊᖃᓐᖏᑦᑐᑦ ᖁᑭᐅᑭᑎᑦ”, “ᐃᓱᒪᐃᓐᓇᖅᑭᑎᐅᔪᓐᓇᖏᑦᑐᑦ ᖁᑭᐅᑎᑦ”, ᐊᑐᖅᑕᐅᔭᕆᐊᖃᓐᖏᑦᑐᑦ ᓱᒋᐊᕈᑎᑦ”, “ᐊᑐᖅᑕᐅᔭᕆᐊᖃᓐᖏᑦᑐᖅ ᑭᓱ” ᐅᕝᕙᓗ ᐊᑐᖅᑕᐅᔭᕆᐊᖃᖅᑎᑕᐅᓂᖏᑦᑐᖅ ᐱᒋᐊᕈᑎᖓ ᐅᕝᕙᓗ ᓴᒃᑯ”; ᐅᕝᕙᓗ
			(ᑐ)	ᓱᒋᐊᕈᑦ ᐊᐅᓚᑕᐅᔪᓐᓇᖅᑐᖅ ᐅᐊᔭᖃᓐᖏᑦᑐᒧᑦ ᑎᒍᒥᐊᕐᓗᒍ ᓇᕿᑕᐅᔪᓐᓇᖅᑐᑦ ᐊᓯᐊᓃᒃᑲᓗᐊᕐᓗᓂ.

	(2) ᑭᓇᑐᐃᓐᓇᖅ ᐊᖑᓇᓱᒋᐊᖃᓐᖏᑦᑐᖅ ᒥᑭᔪᒥ ᐆᒪᔪᒥ ᐱᓯᒃᓯᒻᒧᑦ, ᑭᓯᐊᓂ ᖁᑭᐅᑦᑕᐅᔭᕐᒧᑦ, ᓄᓱᓪᓗᒍ ᑐᖔᓂ 55 kg ᓴᓐᖏᓂᖃᕐᓗᓂ.  

	(3) ᑭᓇᑐᐃᓐᓇᖅ ᐊᖑᓇᓱᒋᐊᖃᓐᖏᑦᑐᖅ ᐊᖏᔪᒥᒃ ᓂᕐᔪᑎᒥᒃ ᐃᒪᐃᑦᑐᒧᑦ 
			(ᐃ)	ᓱᒋᐊᕈᑎᒧᑦ, ᐊᓯᖏᓐᓂᒃ ᒥᑭᒋᐊᑦ, ᐊᒃᓱᕈᕐᓗᓂ ᐳᓪᓚᖃᓐᖏᑦᑐᒧᑦ ᓱᒋᐊᕈᒻᒧᑦ ᐅᕝᕙᓗ ᓴᒃᑯᖃᓐᖏᑦᑐᒧᑦ;
			(ᐅ)	ᖁᑭᐅᒻᒧᑦ ᓴᓐᖏᓂᖓ ᑐᖔᓃᑦᒃᑐᖅ .44 ;
			(ᐊ)	ᐋᖅᑭᓛᕐᓂᐅᑎᓄᑦ ᓴᒃᑯᖃᖅᐸᑦ ᒥᑭᓂᖅᓴᐅᔪᒥᒃ 00 ᐸᑦ ᐅᕝᕙ SSG;  
			(ᐱ)	ᐱᓯᒃᓯᒃ, ᐊᓯᐊ ᖁᑭᐅᑦᑕᐅᔭᐅᑉ, ᓄᓱᓪᓗᒍ ᑐᖔᓂ 68 kg ᓴᓐᖏᓂᖃᕐᓗᓂ;
			(ᐳ)	ᖁᑭᐅᑦᑕᐅᔭᖅ ᓴᓐᖏᓂᖃᖅᑐᒥᒃ ᓄᓱᒃᓯᒪᓗᒍ ᑐᖔᓂ 45 kg;
			(ᐸ)	ᐱᓯᒃᓯᒃ ᓄᕗᐊᑕ ᓯᓕᓐᓂᖓ ᑐᖔᓃᑉᐸᑦ 2.22cm ᓯᓪᓕᓃᖅᐸᕆᓗᓂᐅᒃ ᓄᕗᐊᓂ;
			(ᑎ)	ᐱᓯᒃᓯᒃ ᐅᖁᒪᐃᓐᓂᖃᖅᓱᖅᑐᖅ ᑐᖔᓂ 16.2 g;
			(ᑐ)	ᓇᕆᐊᖑᔪᖅ ᒪᕐᖏᑐᕐᓂᒍᓐᓇᖏᑦᑐᒥᒃ ᓴᕕᕋᔭᓕᒃ;
			(ᑕ)	ᓇᕆᐊᖅ ᐊᑕᐅᓯᑯᑖᖑᔪᒥ ᓴᕕᕋᔭᐅᔪᖅ; ᐅᕝᕙᓗ 
			(ᑭ)	.ᓇᕆᐊᖃᕐᕕᐅᔪᖅ ᐊᑦᑐᖏᕈᓐᓇᖏᑦᑐᖅ ᑕᐃᓐᓇ ᓇᕆᐊᖓ ᐱᕈᓐᓇᖏᓪᓗᓂ ᐆᒪᔪᖅ ᒥᑭᒋᐊᖅᑎᑕᐅᒐᓗᐊᖅᐸᑦ. 

	(4) ᑎᑎᕋᖅᓯᒪᔪᑦ (3)(ᐃ) ᑐᕌᖓᓐᖏᑦᑐᖅ ᐃᓄᓪᓚᕆᒻᒧᑦ ᐅᕝᕙᓗ ᑐᓂᔭᐅᓯᒪᔪᒥᒃ ᐱᔪᓐᓇᕐᓂᕐᒥᒃ ᐊᑐᕐᓗᒋᑦ ᖃᑦᑎᓂᒃ ᑕᐃᒃᑯᐊ ᐊᖑᓇᓱᒍᓐᓇᕐᓂᖏᑦ ᐆᒪᔪᓂ ᒪᓕᓪᓗᒍ ᐃᓚᖓ 16 ᑕᕝᕙᓂ ᐱᖁᔭᕐᒥ ᐊᖑᓇᓱᐊᖅᑐᖅ ᐆᒪᔪᓂᒃ ᐊᑐᕐᓗᑎᒃ ᐅᐊᑦᑎᐊᕈ ᖃᓄᐃᑦᑐᓂᒃ ᐊᑐᖅᑕᐅᕙᑦᑐᒥᓂᕐᓂ, ᖃᓄᐃᓕᖓᓗᑎᒃ ᐅᕝᕙᓗ ᐱᓇᓱᐊᕈᑕᐅᔪᑦ ᐊᖑᓇᓱᐊᕐᓂᕐᒧᑦ. 

	(5) ᑭᓇᑐᐃᓐᓇᖅ ᐊᑐᕆᐊᖃᓐᖏᑦᑐᖅ ᓴᒃᑯᓂᒃ ᑐᒑᓃᑦᑐᓂᑦ 6mm ᐅᕝᕙᓗ . 243 cal ᐊᖑᓇᓱᓐᓂᐊᕐᓗᑎᒃ, ᓇᓄᕐᒥ, ᑐᒃᑐᕙᒻᒥ ᐅᕝᕙᓗ ᐅᒥ`ᖕᒪᒻᒥᒃ.

ᐃᓄᐃᑦ ᖃᐅᔨᒪᑐᖃᖏᑦ

9.	(1) ᑭᓇᑐᐃᓐᓇᖅ ᐊᖑᓇᓱᒋᐊᖃᓐᖏᑦᑐᖅ ᐆᒪᔪᒥ ᐱᔮᕆᓂᐊᕐᓗᓂ ᑕᐃᒪᐃᑦᑕᕆᐊᖃᓐᖏᓐᓂᕐᒥᓂᒃ ᐃᓱᒪᒋᔭᐅᔪᒥᒃ ᐃᒪᐃᑦᑐᓂ ᐃᓖᔭᖅᓱᐃᑦᑕᐃᓕᓂᖅ / ᑭᒪᐃᑕᐃᓕᓂᖅ.

	(2) ᑭᓇᑐᐃᓐᓇᖅ ᐊᖑᓇᓱᒋᐊᖃᓐᖏᑦᑐᖅ ᐆᒪᔪᒥ ᐱᔮᕆᓗᓂ ᑕᐃᒪᐃᑦᑕᕆᐊᖃᓐᖏᓐᓂᕐᒥᓂᒃ ᐃᓱᒪᒋᔭᐅᔪᒥᒃ ᐃᒪᐃᑦᑐᓂ ᓯᕐᓕᖅᓵᖅᑎᑦᑎᑦᑕᐃᓕᓂᖅ / ᓇᒃᓕᕼᐊᖅᑎᑦᑎᕼᐅᐃᓗᕼᐃ. 

	(3) ᑭᓇᑐᐃᓐᓇᖅ ᐊᐅᓚᑦᑎᔭᕆᐊᖃᓐᖏᑦᑐᖅ ᐆᒪᔪᒥᒃ ᐱᔮᕆᓗᓂ ᑕᐃᒪᐃᑦᑕᕆᐊᖃᓐᖏᓐᓂᕐᒥᓂᒃ ᐃᓱᒪᒋᔭᐅᔪᒥᒃ ᐃᒪᐃᑦᑐᒥᒃ ᐃᒃᐱᒍᓱᑦᑎᐊᕐᓂᖅ ᓂᕐᔪᑎᓕᒫᓂᒃ /ᐱᑎᐊᒃᓗᒋᑦ ᓂᕐᔪᑎᑦ.

	(4) ᑭᒃᑯᓕᒫᑦ ᐊᖑᓇᓱᒃᑐᑦ ᐆᒪᔪᓂᒃ ᒪᓕᑦᑕᕆᐊᖃᖅᐳᑦ ᐃᒪᐃᑦᑐᓂᒃ ᐱᓕᒻᒪᒃᓴᕐᓂᖅ/ ᐊᔪᐃᒃᔪᒥᑲᑕᒃᕼᐃᒪᓂᖅ ᐱᔾᔪᑎᖃᖅᑐᓂᒃ ᐊᖑᓇᓱᒍᓐᓇᕐᓂᕐᒥᓂᒃ. 

ᐊᔾᔨᐅᖏᑦᑐᑦ ᐱᓇᓱᐊᕈᑕᐅᔪᓐᓇᖅᑐᑦ ᒪᓕᒋᐊᖃᖅᑐᑦ ᑎᒻᒥᐊᓄᑦ

10.	(1) ᑭᓇᑐᐃᓐᓇᖅ, ᐃᓄᓪᓚᑦᑖᖑᓐᖏᑦᑐᖅ, ᑐᖁᑦᑎᔭᕆᐊᖃᓐᖏᑦᑐᖅ ᑎᒻᒥᐊᒥᒃ ᓂᕿᑐᖅᑐᓂᒃ ᐊᓪᓛᑦ ᐱᔪᓐᓇᕐᓂᖃᖅᑎᑕᐅᒐᓗᐊᕐᓗᓂ ᐊᖑᓇᓱᓐᓂᕐᒧᑦ.

	(2) ᐊᖑᓇᓱᒋᐊᖃᓐᖏᓚᖅ/ᐱᔭᕆᐊᖃᓐᖏᓪᓚᖅ ᑎᒻᒥᐊᒥᒃ ᓂᕿᑐᖅᑐᒥᒃ, ᐊᓯᖏᓐᓂ ᐅᒃᐱᔾᔪᐊᑦ, ᐅᑭᐅᖃᖅᑐᒥᒃ ᐊᕐᕌᒍ ᐊᑕᐅᓯᖅ ᐅᖓᑖᓂ.

	(3) ᑭᓇᑐᐃᓐᓇᖅ ᐱᔭᕆᐊᖃᓐᖏᑦᑐᖅ ᐆᒪᔪᓂᒃ ᑎᒻᒥᐊᒥᒃ ᓂᕿᑐᖅᑐᒥᒃ ᐱᓇᓱᐊᕈᑎᒧᑦ, ᑭᓯᐊᓂ ᑕᐃᓐᓇ ᐱᓇᓱᐊᕈᑕᐅᔪᖅ ᐅᐸᒃᑕᐅᓯᒪᐃᓐᓇᖅᐸᑦ ᐊᔪᓐᖏᑦᑐᒧᑦ ᑎᒻᒥᐊᓕᕆᔨᐅᔪᒧᑦ. 

ᐊᔾᔨᐅᖏᑦᑐᑦ ᐱᓇᓱᐊᕈᑕᐅᔪᓐᓇᖅᑐᑦ ᒪᓕᒋᐊᖃᖅᑐᑦ ᓇᓄᕐᓄᑦ

11.	(1) ᑭᓇᑐᐃᓐᓇᖅ ᐊᖑᓇᓱᒋᐊᖃᓐᖏᑦᑐᖅ ᓇᓄᕐᒥᒃ ᐅᑭᐅᖃᑐᐊᖅᐸᑦ ᐊᕐᕌᒍᑦ ᐱᖓᓱᑦ ᑐᖔᓂ ᑭᓯᐊᓂ ᐃᒪᐃᑦᑑᑉᐸᑦ
			(ᐃ)	ᕿᒪᐃᓐᓇᖅᑕᐅᓯᒪᔫᔮᖅᐸᑦ ᐊᓈᓇᖓᓄᑦ, ᐅᕝᕙᓗ
			(ᐅ)	ᐊᓈᓇᖓ ᑐᖁᑕᒥᓂᐅᑉᐸᑦ ᓲᕐᓗ ᑐᐊᕕᕐᓇᖅᑐᒥ ᑐᖁᑕᐅᓗᓂ ᒪᓕᓪᓗᒍ ᐃᓚᖓ ᑎᑎᕋᖅᓯᒪᔪᖅ 97 ᑕᕝᕙᓂ ᐱᖁᔭᕐᒥ ᐊᒻᒪ ᐆᒪᔪᓐᓇᓂᐊᖅᑑᔮᓐᖏᑉᐸᑦ ᐊᓈᓇᓕᔭᓐᖏᓪᓗᓂ. 

	(2) ᑭᓇᑐᐃᓐᓇᖅ ᑐᖁᑦᑎᔭᕆᐊᖃᓐᖏᑦᑐᖅ ᐊᕐᓇᐅᔪᒥᒃ ᓇᓄᕐᒥ ᐊᐃᒃᐸᖃᖅᑐᒥᒃ ᓇᓄᕐᒥᒃ ᐅᑭᐅᖃᖅᑑᔮᖅᑐᒥᒃ ᐅᑭᓂᐅᒃ ᐱᖓᓱᓂᒃ. 

	(3) ᑭᓇᑐᐃᓐᓇᖅ ᑐᖁᑦᑎᔭᕆᐊᖃᓐᖏᑦᑐᖅ ᐊᕐᓇᐅᔪᒥ ᓇᓄᕐᒥ ᑎᓯᒦᑦᑐᒥᒃ ᐅᕝᕙᓗ ᑎᓯᒥᒃ ᓴᓇᔪᒥᒃ. 

12.	(1) ᑭᓇᑐᐃᓐᓇᖅ, ᐃᓐᓄᓪᓚᕆᐅᓐᖏᑦᑐᖅ ᐅᕝᕙᓗ ᑐᓂᔭᐅᓯᒪᓐᖏᑦᑐᖅ ᐱᔪᓇᐅᑎᒥᒃ ᐊᖑᓇᓱᒍᓐᓇᓂᕐᒧᑦ ᐆᒪᔪᓂ ᒪᓕᓪᓗᒍ ᐃᓚᖓ 16 ᐱᖁᔭᖅ, ᐊᖑᓇᓱᒍᓐᓇᖏᑦᑐᖅ ᓇᓄᕐᒥᒃ 6 ᐃᑲᕐᕋᐃᑦ ᑭᖑᓂᑦᑎᐊᖓᓂ ᐊᐅᓚᐅᑎᓕᒻᒧᑦ ᐃᖏᕐᕋᔾᔪᑕᐅᔪᒧᑦ ᐃᖏᕐᕋᓚᐅᖅᑎᓪᓗᒍ ᐊᓯᐊᓄᓘᓐᓃᑦ ᐅᓯᔾᔪᑕᐅᔪᒧᑦ, ᑭᓯᐊᓂ ᕿᒧᒃᓯᓄᑦ, ᑕᒪᐅᖓ ᓄᓇᓕᐅᔪᑦ ᓯᓚᑖᓐᓄᑦ ᐅᐸᓗᖓᐃᔭᖅᐸᓪᓕᐊᓂᐊᕐᓗᑎᒃ ᓇᓐᓂᐊᓂᕐᒧᑦ.

	(2) ᖃᐅᔨᒪᔨᑕᕆᔭᐅᔪᒥᒃ ᐃᑲᔪᖅᑐᖃᕆᐊᖃᓐᖏᑦᑐᖅ ᐊᖑᓇᓱᑦᑐᒥᒃ ᐊᑐᕐᓗᑎᒃ ᓄᓇᓯᐅᑎᒥᒃ ᐊᐅᓚᐅᑎᖃᖅᑐᒥᒃ ᐅᕝᕙᓗ ᐊᓯᖏᓐᓂᒃ ᐅᓯᔾᔪᑕᐅᔪᒥᒃ ᕿᓂᕐᓗᑎᒃ, ᓇᓂᓯᓇᓱᐊᕐᓗᑎᒃ, ᐊᖑᔮᖃᕐᓗᑎᒃ, ᓴᖑᑎᑦᑎᓇᓱᐊᕐᓗᑎᒃ, ᖃᐃᑎᑦᑎᓇᓱᐊᕐᓗᑎᒃ, ᒪᓕᒃᐸᓪᓕᐊᖑᔭᕐᔪᓪᓗᑎᒃ, ᐃᓱᒫᓗᓪᓗᑎᒃ ᐅᕝᕙᓗ ᒪᓕᓪᓗᑎᒃ ᓇᓄᕐᒥᒃ, ᑭᓯᐊᓂ ᐊᑐᕈᓐᓇᖅᑐᑦ ᐊᐃᒃᓯᕈᑕᐅᓗᓂ ᓇᓄᕐᒥ ᑐᖁᑕᐅᓯᒪᓕᖅᑎᓪᓗᒍ. 

13.	(1)  ᑭᓇᑐᐃᓐᓇᖅ ᑐᖁᑦᑎᔭᕆᐊᖃᓐᖏᑦᑐᖅ ᐊᒃᖤᐅᔪᒥᒃ ᐅᑭᐅᖃᖅᑐᒥᒃ ᒪᕐᕉᒃ ᑐᖔᓂ.

	(2)  ᑭᓇᑐᐃᓐᓇᖅ ᑐᖁᑦᑎᔪᓐᓇᓐᖏᑦᑐᖅ ᐊᕐᓇᐅᔪᒥ ᐊᕐᖤᒥᒃ ᐊᐃᒃᐸᓕᒻᒥᒃ ᐊᒃᖤᒥᒃ ᐅᑭᐅᖃᖅᑑᔮᖅᐸᑦ ᒪᕐᕈᒃ ᐊᕐᕌᒍᒃ ᑐᖔᓂ.

	(3) ᑭᓇᑐᐃᓐᓇᖅ ᑐᖁᑦᑎᔭᕆᐊᖃᓐᖏᑦᑐᖅ ᐊᒃᖤᒥᒃ ᐊᕐᓇᐅᔪᒥ ᑎᓯᒦᑦᑐᓂᒃ ᐅᕝᕙᓗ ᑎᓯᒥᒃ ᓴᓇᔪᒥᒃ.

ᐱᔭᐅᔭᕆᐊᖃᓐᖏᑦᑐᑦ ᐱᕈᖅᑐᑦ

14.	ᑭᓇᑐᐃᓐᓇᖅ ᓄᐊᑦᑎᔭᕆᐊᖃᓐᖏᑦᑐᖅ ᐃᒪᐃᑦᑐᓂᒃ  Porsild’s Bryum (ᓂᖕᓇᑦ).

ᑐᐊᕕᕐᓇᑐᒃᑯᑦ ᑐᖁᑦᑎᓂᖅ 

15.	ᓇᓗᓇᐃᕆᐊᒃᑲᓂᕐᓗᒍ, ᐱᖁᔭᒥ ᓯᖁᒥᑦᑎᓂᐅᓐᖏᑦᑐᖅ ᑭᓇᑐᐃᓐᓇᖅ ᖃᓄᐃᓕᐅᕐᓗᓂ, ᐱᔾᔪᓯᖃᕐᓗᓂ ᐅᕝᕙᓗ ᑭᓱᒥᒃ ᐊᑐᕐᓗᓂ ᑐᖁᑦᑎᓂᐊᕐᓗᓂ ᐆᒪᔪᒥᒃ ᐃᓄᒻᒧᑦ ᐊᑦᑕᖁᑕᐅᔪᒥᒃ, ᐱᖁᑎᒋᔭᐅᔪᓂ ᓱᕋᐃᓂᐅᓴᒃᐸᑦ ᐅᕝᕙᓗ ᐱᓕᕐᕆᐊᑭᓪᓕᔪᖃᖅᐸᑦ ᒪᓕᓪᓗᒍ ᐃᓚᖓ 97 ᐱᖁᔭᖅ.

ᓇᓪᓕᓵᖅᑎᑦᑎᓇᓂ ᑐᖁᑦᑎᓂᖅ

16.	(1) ᑭᓇᑐᐃᓐᓇᖅ ᐃᒪᐃᒍᓐᓇᖅᑐᖅ, ᓇᓪᓕᓵᖅᑎᑦᑎᓐᖏᓪᓗᓂ, ᑐᖁᑦᑎᔪᓐᓇᖅᐳᖅ ᐆᒪᔪᒥᒃ ᐆᒪᓂᐊᖅᑐᒋᔭᐅᓐᖏᑉᐸᑦ ᐱᔾᔪᑎᖃᕐᓗᓂ ᐃᒪᐃᑦᑐᓂᒃ
		(ᐃ)	ᐋᓐᓂᐊᖅᐸᑦ ᑐᖁᓐᓇᖅᑐᒥᒃ ᐋᓐᓂᐊᒥᒃ;
		(ᐅ)	ᑐᖁᓕᒑᓕᖅᐸᑦ; ᐅᕝᕙᓗ
		(ᐊ)	ᕿᒪᑦᑕᐅᓂᑰᑉᐸᑦ ᐊᓈᓇᖓᓄᑦ ᐊᒻᒪ ᒥᑭᓗᐊᖅᐸᑦ ᐆᒪᓇᓱᓐᓂᐊᕐᓗᓂ ᐃᒻᒥᓃᓐᓇᖅ.

(2) ᑭᓇᑐᐃᓐᓇᖅ ᑐᖁᑦᑎᔪᓐᓇᖅᑐᖅ ᐆᒪᔪᒥᒃ ᓱᑲᓐᓂᐹᑦᑎᐊᒃᑯᑦ ᐊᑐᐃᓐᓇᐅᔪᒃᑯᑦ ᑐᖁᑦᑎᓂᕐᑯᑦ ᑕᐃᒪᐃᑦᑐᓐᓇᖅᑐᓂᓗ ᐊᔪᓐᖏᑎᑕᐅᓐᖏᒃᑲᓗᐊᕐᓗᓂ ᐊᖑᓇᓱᒍᓐᓇᕐᓂᕐᒧᑦ ᑕᐃᒪᐃᑦᑐᒥᒃ ᐆᒪᔪᒥᒃ.

	(3) ᑭᓇᑐᐃᓐᓇᖅ ᑐᓂᓯᔭᕆᐊᖃᖅᑐᑦ ᐆᒪᔪᒥᒃ ᐆᒪᔪᕐᓂᐊᖅᑎᐅᔪᒧᑦ ᓇᓗᓇᐃᖅᑕᐅᓂᐊᕐᓗᓂ ᐊᒻᒪ ᖃᓄᐃᓕᐅᔭᐅᓂᐊᕐᓗᓂ ᒪᓕᓪᓗᒍ ᐃᓚᖓ 19. 

ᐱᔮᖅᑯᑕᐅᓐᖏᑦᑐᒥᒃ ᐱᔭᐅᔪᑦ ᐱᔭᐅᔭᕆᐊᖃᓐᖏᑦᑐᑦ

17.	(1) ᐱᔮᖅᑯᑕᐅᓐᖏᑦᑐᒥᒃ ᐱᔪᖃᖅᐸᑦ ᐊᒻᒪ ᑕᐃᓐᓇ ᐆᒪᓗᓂ ᖃᐅᔨᔭᐅᒍᓂ ᐃᓄᒻᒧᑦ ᑲᒪᔪᒧᑦ ᒥᑭᒋᐊᓂᒃ, ᑕᐃᓐᓇ ᐃᒪᐃᑦᑕᕆᐊᖃᖅᑐᖅ
			(ᐃ)	ᐲᖅᑎᓪᓗᓂᔾᔪᒃ ᐱᔮᖅᑯᑕᐅᓐᖏᑦᑐᒥᒃ ᐱᔭᐅᔪᖅ ᐱᔭᐅᓇᓱᐊᓐᖏᑦᑐᖅ ᑕᐃᓐᓇ ᐲᖅᑕᐅᑉᐸᑦ ᐆᒪᔪᓐᓇᓂᐊᖅᑐᒋᔭᐅᒍᓂ ᐅᕝᕙᓗ ᐃᓄᒻᒧᑦ ᐊᒃᑕᓇᓐᖏᑐᐊᖅᐸᑦ ᐲᖅᓯᔪᒧᑦ; 
			(ᐅ)	ᑐᖁᓪᓗᒍ ᐱᔭᐅᓇᓱᐊᓐᖏᑦᑐᖅ ᐃᒪᐃᑉᐸᑦ
(i)	ᓴᒃᑯᑕᐅᒐᓗᐊᖅᐸᑦ ᐆᒪᔪᓐᓇᓂᐊᖅᑑᔮᓐᖏᑉᐸᑦ, 
(ii)	ᐆᒪᔪᕐᓂᐊᖅᑎᐅᔪᖅ ᐊᖏᖅᐸᒍ, ᐅᕝᕙᓗ
(iii)	ᑕᐃᓐᓇ ᐃᓄᒃ ᐊᑦᑕᓇᖅᑐᒦᒃᑲᔭᖅᐸᑦ ᓴᑯᒃᑲᓗᐊᖅᐸᒍ ᐲᖅᑎᒃᑲᓗᐊᖅᐸᒍ ᐊᒻᒪ ᑕᐃᓐᓇ ᐱᔮᖅᑯᑕᐅᓐᖏᑦᑐᒥᒃ ᐱᔭᐅᔪᖅ ᐆᒪᔪᓐᓇᓂᐊᖅᑑᔮᓐᖏᑉᐸᑦ ᑕᐃᓐᓇ ᐆᒪᔪᕐᓂᐊᖅᑎᐅᔪᖅ ᖃᐃᓇᓱᐊᕐᓂᖓᓂᒃ ᐲᖅᑎᑦᑕᖅᑐᕐᓗᒍ. 

	(2) ᑕᐃᓐᓇ ᓴᒃᑯᐃᔭᐅᓐᖏᑉᐸᑦ ᐆᒪᔪᖅ, ᑕᐃᓐᓇ ᐃᓄᒃ ᒥᑭᒋᐊᖃᖅᑐᖅ ᑐᓂᓯᔭᖅᑐᕆᐊᖃᖅᐳᖅ ᐆᒪᔪᒥᒃ ᐆᒪᔪᕐᓂᐊᖅᑎᒧᑦ ᓇᓗᓇᐃᖅᑕᐅᓂᐊᕐᒪᑦ ᐊᒻᒪ ᓴᒃᑯᑕᐅᓂᐊᕐᒪᑦ ᒪᓕᓪᓗᒍ ᐃᓚᖓ 19.

ᖁᖓᓯᕈᑦ

18.	ᑭᓇᑐᐃᓐᓇ ᓇᓂᓯᒍᓂ ᓈᓚᐅᑎᐅᔪᒥᒃ ᐅᕝᕙᓗ ᖁᖓᓯᕈᕐᒥᒃ ᐆᒪᔪᒥ ᐅᕝᕙᓗ ᓄᓇᒥ ᓯᑯᒥᓘᓐᓃᑦ ᐊᔪᕐᓇᕈᓐᓂᑐᐊᖅᐸᑦ ᑕᐃᓐᓇ ᑐᓂᔭᕆᐊᖃᖅᑕᖓ ᐆᒪᔪᕐᓂᐊᖅᑎᒧᑦ. 

ᓇᓗᓇᐃᖅᓯᓂᖅ ᐊᒻᒪ ᖃᓄᐃᓕᓯᓂᖅ ᐆᒪᔪᒥᒃ

19.	(1) ᑖᓐᓇ ᑎᑎᕋᖅᓯᒪᔪᖅ ᑐᕌᖓᔪᖅ ᑐᖁᖓᔪᓄᑦ ᐆᒪᔪᓄᑦ ᐃᒪᐃᑦᑐᑦ
			(ᐃ)	ᑐᐊᕕᕐᓇᖅᑐᒃᑯᑦ ᑐᖁᑕᐅᔪᒃᑯᑦ;
			(ᐅ)	ᓇᓪᓕᓵᖅᑎᑕᐅᓇᓂ ᑐᖁᑕᐅᔪᒧᑦ;
			(ᐊ)	ᒪᓕᒐᒥᒃ ᓯᖁᒥᑦᑎᓂᒃᑯᑦ ᐱᔮᖅᑯᑕᐅᓐᖏᑦᑐᒥᒃ ᐱᔭᐅᔪᖅ ᐅᑎᖅᑎᑕᐅᓐᖏᑉᐸᑦ ᒪᓕᓪᓗᒍ ᐃᓚᒐᖅ ᑎᑎᕋᖅᓯᒪᔪᖅ 17; ᐅᕝᕙᓗ
			(ᐱ)	ᓇᓂᔭᐅᑉᐸᑦ ᐃᓄᒻᒧᑦ ᑕᒫᓂᑦᑐᖃᓐᖏᓪᓗᓂ ᑭᓇᑐᐃᓐᓇᕐᒥᒃ ᐅᒪᔪᖅᓯᒪᓱᒋᔭᐅᔪᒥᒃ ᒪᓕᒐᑎᒍᑦ.

	(2) ᐃᓄᒃ ᑐᖁᑦᑎᔪᖅ ᐅᕝᕙᓗ ᓇᓂᓯᔪᖅ ᐆᒪᔪᒥᒃ ᐱᔪᓐᓇᖅᑐᖅ ᑕᐃᒃᓱᒥᖓ, ᐊᑐᖅᑎᖏᓪᓗᒍ ᐱᔪᓐᓇᕐᓂᖃᕐᒪᖔᕐᒥ ᑕᐃᒃᓱᒧᖓ ᐆᒪᔪᕐᒥ ᑐᖁᑦᑎᔪᓐᓇᕐᓗᓂ, ᑕᐃᓐᓇ ᑐᓂᒃᐸᒍ ᐆᒪᔪᕐᓂᐊᑎᖅᑎᒧᑦ ᐱᔪᓐᓇᖅᓯᑐᐊᕈᓂ. 

	(3) ᐆᒪᔪᕐᓂᐊᖅᑎᐅᔪᖅ ᑐᓂᓯᔪᓐᓇᖅᑐᖅ ᑭᓇᑐᐃᓐᓇᕐᒧᑦ ᐋᑦᑎᔪᒥᒃ ᐆᒪᔪᒥᓂᒃ ᓇᓕᖅᑲᓚᒃᑖᖑᔪᒥᒃ 

ᐊᑎᓕᐅᖅᑕᐅᓯᒪᔪᒥᒃ ᐆᒪᔪᕐᓂᐊᖅᑎᒧᑦ ᐊᒻᒪ ᖃᐅᔨᓴᒐᒃᓴᐅᔪᓂᒃ ᐲᖅᓯᔪᓐᓇᖅᑐᓂᒃ ᑕᕝᕙᓐᖓ ᐆᒪᔪᕐᒥᓂᐅᔪᒥᒃ ᑕᐃᓐᓇ ᑕᐃᒪᐃᑦᑕᕆᐊᖃᖅᑐᒋᒍᓂ. 

	(4) ᒪᓕᓪᓗᒍ ᐃᓚᖓ 100(2) ᐱᖁᔭᕐᒥ, ᐆᒪᔪᕐᓂᐊᖅᑎᐅᔪᖅ ᐃᒪᐃᒋᐊᖃᖅᑐᖅ, ᒪᓕᓪᓗᒋ ᑎᓕᔾᔪᑕᐅᔪᑦ ᐊᖓᔪᖅᑳᒻᒪᕆᒻᒧᑦ, ᓴᒃᑯᐃᔪᓐᓇᖅᑐᖅ ᐆᒪᔪᒥᒃ ᐃᒫᒃ
			(ᐃ)	ᐅᑎᖅᑎᓪᓗᒍ ᐃᓄᒻᒧᑦ ᖃᐃᑦᑎᓚᐅᖅᑐᒧᑦ ᐅᕝᕙᓗ ᐅᖃᐅᔾᔨᓚᐅᖅᑐᒧᑦ ᐃᓄᒻᒧᑦ ᑕᐃᓐᓇ ᐆᒪᔪᖅ ᓇᒦᒻᒪᖔᖅ; 
			(ᐅ)	ᑐᓂᓗᒍ ᐊᑐᐃᓐᓇᐅᔪᓄᑦ ᓄᓇᓕᓐᓂ ᐆᒪᔪᕐᓂᐅᑎᒃᑯᑦ ᑲᑎᒪᔨᖏᓐᓄᑦ ᐅᕝᕙᓗ ᐊᕕᒃᑐᖅᓯᒪᔪᓂ ᐆᒪᔪᓕᕆᔨᕐᔪᐊᖑᔪᑦ ᑲᑐᔾᔨᖃᑎᒌᖏᓐᓄᑦ; 
			(ᐊ)	ᐱᓯᒪᓗᒍ ᐱᖁᑎᒋᔭᐅᓂᐊᕐᓗᓂ ᓄᓇᕗᑦ ᒐᕙᒪᒃᑯᖏᓐᓄᑦ; 
			(ᐱ)	ᑐᓂᓗᒍ ᑕᑯᔭᒐᖃᕐᕕᐅᔪᒧᑦ, ᐃᓕᓐᓂᐊᕐᕕᐅᔪᒧᑦ, ᐅᕝᕙᓗ ᐊᓯᐊᓄᑦ ᑕᐃᒪᐃᑦᑐᕈᔪᒻᒧᑦ; 
			(ᐳ)	ᓴᒃᑯᓪᓗᒍ ᓇᓕᐊᒃᑯᑦ ᓱᒃᑲᓕᓛᒃᑯᑦ ᐆᒪᔪᕐᓂᐊᖅᑎᐅᑉ ᐊᑲᐅᔫᑎᒋᔭᖓᒍᑦ, ᑕᐃᓐᓇ ᐆᒪᔪᒥᓂᐅᔪᖅ ᐳᓪᓚᐅᑉᐸᑦ, ᓱᕋᓐᓂᐅᑉᐸᑦ ᐅᕝᕙᓗ ᑮᓇᐅᔭᑎᒍᑦ ᐊᑭᖃᓂᐊᖏᑉᐸᑦ; ᐅᕝᕙᓗ
			(ᐸ)	ᓂᐅᕐᕈᑎᒋᓗᒍ ᑭᒃᑯᑐᐃᓐᓇᕐᓄᑦ ᐊᑭᑦᑐᕋᐅᑎᔾᔪᑕᐅᓗᓂ ᐊᒻᒪ ᑕᐃᒃᑯᐊ ᐊᑭᓕᐅᑕᐅᔪᑦ ᓂᐅᕕᖅᑕᐅᓂᖓᓄᑦ ᑐᓂᔭᐅᓂᐊᕐᓗᑎᒃ ᓄᓇᒥᐅᑕᐅᔪᓄᑦ ᐊᑐᓗᐊᖅᑕᐃᓕᒪᓂᕐᒧᑦ ᑮᓇᐅᔭᖃᕐᕕᐅᔪᒧᑦ. 

	(5) ᐆᒪᔪᕐᓂᐊᖅᑎᐅᔪᖅ ᑐᓂᓯᔪᓐᓇᖅᑐᖅ ᓇᓗᓇᐃᒃᑯᑕᕐᒥᒃ, ᐃᒪᐃᒃᐸᑦ ᐊᖏᖅᑕᐅᓯᒪᓗᓂ ᐊᖓᔪᖅᑳᕐᔪᐊᖓᓐᓄᑦ, ᓇᓗᓇᐃᕆᓯᒪᔪᒥᒃ ᑕᐃᓐᓇ ᐆᒪᔪᖅ ᐱᔭᐅᓚᐅᕐᒪᑦ ᒪᓕᒐᐃᑦ ᒪᓕᒃᑐᒋᑦ ᐊᒻᒪ ᐱᓯᒪᔭᐅᓂᖓ. 

	(6) ᑕᐃᓐᓇ ᐃᓄᒃ ᑐᓂᔭᐅᔪᖅ ᓇᓗᓇᐃᒃᑯᑕᕐᒥᒃ, ᐱᓯᒪᑦᑎᔪᓐᓇᖅᑐᖅ ᐊᐅᓪᓚᖅᑎᑦᑎᔪᓐᓇᖅᑐᖅ ᐆᒪᔪᒥᒃ ᓚᐃᓴᖃᓐᖏᒃᑲᓗᐊᕐᓗᓂ ᐱᔪᓐᓇᐅᑎᖃᓐᖏᒃᑲᓗᐊᕐᓗᓂ.
ᑲᑎᑦᑐᒋᑦ ᐊᖑᓇᓱᑦᑕᐅᔪᓐᓇᖅᑐᓄᑦ ᒪᓕᒐᑦ 

20.	(1) ᐊᕕᒃᑐᖅᓯᒪᔪᓂ ᐆᒪᔪᕐᓂᐊᖅᑎᐅᔪᖅ ᑲᒪᔭᕆᐊᖃᖅᐳᖅ ᐃᓱᒪᓕᐅᕐᓂᕐᒧᑦ ᓇᓕᐊᒃ ᐊᑐᖅᑕᐅᓂᐊᕐᓂᖏᓐᓄᑦ ᑕᒪᕐᒥᒃ ᐱᔭᐅᔪᓐᓇᖅᑐᑦ ᐊᖏᓇᓱᕐᓂᕐᒧᑦ ᐊᑐᖅᑕᐅᔭᕆᐊᖃᕐᒪᖔᑕ ᐃᒪᐃᑎᓪᓗᒍ
			(ᐃ)	ᐆᒪᔪᖅ ᑐᖁᑕᐅᑉᐸᑦ ᐃᓄᒻᒧᑦ ᑕᐃᒃᑯᐊ ᑕᐃᒪᐃᑦᑐᑦ ᐆᒪᔪᐃᑦ ᖃᑦᑎᐅᓂᖏᑦ ᐱᔭᐅᔭᕆᐊᖃᖅᑐᑦ ᓈᒻᒪᒃᓯᓯᒪᓕᖅᑎᓪᓗᒋᑦ; 
			(ᐅ)	ᐆᒪᔪᖅ ᐃᓚᓕᐅᔾᔭᐅᓂᐊᖅᐸᑦ ᖃᑦᑎᐅᔭᕆᐊᖃᖅᑐᓄᑦ ᐱᔭᐅᔭᕆᐊᖃᖅᑐᓄᑦ ᐊᒻᒪ ᑕᐃᒃᑯᐊ ᖄᖏᐅᑎᕕᖃᓐᖏᑉᐸᑕ; ᐊᒻᒪ 
			(ᐊ)	ᑕᐃᓐᓇ ᐆᒪᔪᖅ ᖃᓄᐃᑦᑑᓂᖏᑦ ᒪᓕᓪᓗᒋᑦ ᑐᕌᖓᑎᑕᐅᑉᐸᑦ ᐊᑕᐅᓯᐅᓐᖏᑦᑐᒧᑦ ᓄᓇᓕᓐᓄ ᐅᕝᕙᓗ ᓄᓇᖃᖅᑳᖅᓯᒪᔪᑦ ᑎᒥᖁᑎᖏᓐᓄᑦ. 

	(2) ᑕᐃᒃᑯᐊ ᐊᕕᒃᑐᖅᓯᒪᔪᓂ ᐆᒪᔪᓕᕆᔨᕐᔪᐊᑦ ᑲᑐᔾᔨᖃᑎᒌᖏᑦ ᐃᓱᒪᓕᐅᓐᖏᑉᐸᑕ ᑎᑎᖃᖅᓯᒪᔪᓂ ᐃᓚᖓᓂ (1) ᐅᓪᓗᐃᑦ 45 ᐃᓗᐊᓂ ᑕᐃᒪᓐᖓᑦ ᑐᖁᑕᐅᓚᐅᖅᑎᓪᓗᒍ, ᑕᐃᓐᓇ ᐆᒪᔪᒥᓂᐅᔪᖅ ᐃᓚᓕᐅᔾᔭᐅᔪᓐᓇᖅᑐᑦ ᐊᒥᓲᓂᖏᓐᓄᑦ ᐆᒪᔪᖅᑕᐅᔪᓐᓇᖅᑐᑦ ᑐᕌᖓᑎᑕᐅᔪᑦ ᑕᕝᕗᖓ ᓄᓇᓕᐅᔪᓄᑦ ᐅᕝᕙᓗ ᓄᓇᖃᖅᑳᖅᓯᒪᔪᓄᑦ ᑎᒥᐅᔪᑦ ᓇᓗᓇᐃᖅᑕᐅᓯᒪᔪᑦ ᑎᑎᖃᑯᑖᓂ (1)(ᐊ) ᑕᐃᒃᓱᒧᖓ ᓄᓇᓕᐅᔪᓄᑦ ᖃᓂᓐᓂᖅᐸᐅᔪᒧᑦ ᐆᒪᔪᒥᒃ ᑐᖅᑯᑦᑎᕕᐅᓚᐅᖅᑐᒧᑦ. 

21.	(1).ᒪᓕᒃᑕᐅᔭᕆᐊᖃᖅᑐᖅ ᑕᕝᕙᓂ ᑐᕌᖓᔪᑦ ᖃᓄᐃᑦᑐᑐᐃᓐᓇᕐᓄᑦ ᐆᒪᔪᓄᑦ ᐋᖅᑭᒃᓯᕕᐅᓯᒪᔪᓄᑦ ᖃᑦᑎᐅᓂᖏᓐᓄᑦ ᐱᔭᐅᔪᓐᓇᖅᑐᓄᑦ ᐆᒪᔪᕐᓄᑦᓗ.

	(2) ᖃᓄᐃᑦᑐᑐᐃᓐᓇᖅ ᑐᖁᖓᔪᖅ ᐆᒪᔪᖅ ᓇᓗᓇᐃᖅᑕᐅᓯᒪᔭᕆᐊᖃᖅᐳᖅ ᒪᓕᓪᓗᒍ ᑕᕝᕙᓂ ᑎᑎᕋᖅᓯᒪᔪᒥᒃ ᑲᒪᒋᔭᐅᑎᓪᓗᒍ, ᖃᐅᔨᔭᐅᓇᓱᐊᖅᑎᓪᓗᒋᑦ ᐊᒻᒪ ᐊᑐᓕᖅᑎᑕᐅᑎᓪᓗᒋᑦ ᐱᕕᖃᕐᕕᐅᔪᑦ ᑕᕝᕙᓂ ᐱᖁᔭᕐᒥ ᐊᒻᒪ ᒪᓕᒃᑕᐅᔭᕆᐊᖃᖅᑐᓂᒃ ᐱᔾᔪᑎᖃᖅᑐᓂᒃ ᖃᑦᑎᐅᓂᖏᓐᓄᑦ ᐆᒪᔪᖅᑕᐅᔪᓐᓇᖅᑐᓄᑦ ᑕᐃᒃᑯᓄᖓ ᐊᒥᓲᓂᖏᓐᓄᑦ ᐆᒪᔪᓄᑦ ᖃᓄᐃᑦᑐᓄᑦ. 

	(3) ᑐᖁᖓᔪᓕᒫᖅ ᖃᓄᐃᑦᑑᔪᖅ ᐆᒪᔪᖅ ᐃᓱᒪᒋᔭᐅᔪᖅ ᑐᖁᑕᒥᓂᐅᔭᕆᐊᖓᓂᒃ, ᑕᐃᓐᓇ ᑐᖁᑕᐅᓐᓂᖅᐸᑦ ᐱᔭᖅᑰᒻᒥᑦ ᐅᕝᕙᓗ ᐱᔮᖅᑯᑕᐅᓐᖏᑦᑑᒐᓗᐊᒥᒃ, ᑭᓯᐊᓂ ᐃᒪᐃᒃᐸᑦ 
			(ᐃ)	ᐃᒻᒥᓂᒃ ᑐᖁᔪᒥᓂᐅᑉᐸᑦ; ᐅᕝᕙᓗ
			(ᐅ)	ᓇᓪᓕᓵᖅᑎᑕᐅᓇᓂ ᑐᖁᑕᒥᓂᐅᑉᐸᑦ ᓇᓗᓇᐃᖅᑕᐅᓯᒪᓗᓂ ᒪᓕᓪᓗᒍ ᐃᓚᖓ ᑎᑎᕋᖅᓯᒪᔪᖅ 19(5).

(4) ᑕᐃᒃᑯᐊ ᑕᐃᒪᐃᑦᑑᔪᑦ ᐆᒪᔪᐃᑦ ᑐᖁᑕᐅᑉᐸᑕ ᐃᓂᒋᔭᐅᒐᔪᓐᖏᑦᑐᓂᒃ ᑕᐃᒪᐃᑦᑐᓄᑦ ᐆᒪᔪᓄᑦ, ᐆᒪᔪᖅ ᐃᓱᒪᒋᔭᐅᒐᔭᖅᐳᖅ ᑕᐃᒃᑯᓇᓐᖔᖅᓯᒪᔭᕆᐊᖓᓂᒃ ᖃᓂᓐᓂᖅᐸᐅᔪᒧᑦ ᖃᓄᐃᑦᑑᓂᖏᓐᓄᑦ ᐆᒪᔪᕐᓄᑦ.

22.	(1) ᐊᕐᓇᕐᒥᒃ ᓇᓐᓄᖅᑐᖃᖅᐸᑦ ᐊᐃᒃᐸᖃᖅᑎᓪᓗᒍ ᐊᓯᐊᓄᑦ ᓇᓄᕐᒧᑦ ᐅᑭᐅᖃᖅᑐᓄᑦ ᐱᖓᓱᓂᒃ ᐊᕐᕌᒍᓂᒃ ᑐᖔᓂ, ᑕᐃᓐᓇ ᐃᓱᒪᒋᔭᐅᒐᔭᖅᐳᖅ ᓇᓄᖅ ᐊᑕᐅᑦᑎᒃᑯᑦ ᑕᐃᓐᓇᑎᑐᑦ ᐊᕐᓇᖅᑎᑐᑦ ᓇᓄᖅᑎᑐᑦ. 

	(2) ᓇᓄᖅᑕᐅᓯᒪᔪᖅ ᓇᓴᖃᓯᐅᔾᔭᐅᔭᕆᐊᖃᖅᐳᖅ ᐊᒥᓲᓂᖏᓐᓄᑦ ᐱᔭᐅᔪᓐᓇᖅᑐᑦ ᓲᕐᓗ ᓇᑉᐸᑐᐃᓐᓇᕆᓗᓂᐅᒃ ᑕᐃᓐᓇ ᓇᓄᖅ 
			(ᐃ)	ᐅᑭᐅᖃᖅᐸᑦ ᐊᕐᕌᒍ ᒪᕐᕉᒃ ᑐᖔᓂ; ᐊᒻᒪ
			(ᐅ)	ᑐᖁᑕᐅᑎᓪᓗᒍ, ᐊᐃᒃᐸᖃᓚᐅᖅᐸᑦ ᐊᕐᓇᒥᒃ ᑐᐊᕕᕐᓇᖅᑐᒃᑯᑦ ᑐᖁᑕᐅᓚᐅᖅᐸᑦ.